钦定古今图书集成/明伦汇编/氏族典/第337卷 > 刘几
## 钦定古今图书集成/明伦汇编/氏族典/第337卷 > 刘几

按《尚友录》：几，铅山人，好为险语，欧公恶之。有一人论
曰：“‘天地轧，万物茁，圣人发’。公曰：‘此必刘几也’。”因戏批
曰：“秀才刺试官刷，以朱笔横抹之，谓之‘红勒帛’。”后嘉
祐中，公为御试，考官试《尧舜性仁赋》，有曰：“静以延年，
独高五帝之寿；动而有勇，形为四罪之诛。”公称赏，擢
为第一。及唱名，乃刘煇，人曰：“此即刘几易名。”公愕然
久之。祖母没，解官行丧礼。有诸叔而嫡孙承重者，自
煇始。常买田以赡族人之贫者，又结庐以迎远方从
学之士。所著有《东归集。